kardosdrur/scandi-wiki huggingface dataset:
Châtellerault

Châtellerault er en fransk provinsby beliggende nordøst for Poitiers. 
Byens levebrød stammer fra Vienne, og byen kan opfattes som højborg for Frankrigs pulserende handel, og dermed også kultur.

Kendte personer fra Châtellerault 

 Clément Janequin (ca.1485–1558), komponist.
 Émile Georget (1881-1960), cykelrytter.
 Jean-Pierre Thiollet (1956-), forfatter.
 Benoît Cauet (1969-), fodbolspiller.
 Sylvain Chavanel (1979), cykelrytter.
 Sébastien Chavanel (1981-), cykelrytter.

Eksterne henvisninger 

Byer i Vienne
Sven Arvid Birkeland

Sven Arvid Birkeland (født 22. april 1939) er en dansk læge og forfatter.

Birkeland tog en lægevidenskabelig embedseksamen fra Københavns Universitet 1967. Han blev specialist i nefrologi og intern medicin 1976 og dr.med. 1977. Han var overlæge på Odense Universitetshospitals nefrologiska af­deling i perioden 1978-2002 med ansvar for nyretransplantation for Fyn og Sydjylland og for børnenyre­transplantation tillige i resten af Vest-Danmark. Samtidig var han lektor ved Syddansk Universitet.

I 2002 fik Birkeland ansættelse på som seniorforsker på Rehabiliterings- og Forskningscentret for Torturofre. Fra september 2004 har hans arbejde omfattet projektet: ”I krigens kølvand". Birkeland har været formand for 4. Maj Kollegiet på Frederiksberg og Hassagers Kollegiums Venneforening siden 2001. Han er leder af ”netværk for modstandsbørn” fra 2007, medlem af besættelsestidsnetværket ved Frihedsmuseet 2008 og medlem af Netværk for Nazisme- og Holocauststudier ved Syddansk Universitet fra 2008. I 2010 modtog han Niels Ebbesen Medaljen for sit arbejde med danske modstandsfolk og KZ-fanger.

I efteråret 2006 anførte forfatteren Erik Haaest, at Birkeland ved en henvendelse til den da 93-årige Anna Lund Lorenzen i forbindelse med et projekt om torturofre og -bødler ved Rehabiliterings- og Forskningscentret for Torturofre havde overtrådt de betingelser, han havde skrevet under på for at få indsigt i arkivmateriale. Det blev dog afvist af både Birkeland og Statens Arkiver.

Bibliografi 
 Taget af tyskerne – Danskere i 2. verdenskrig, København: Gyldendal 2007. 
 I krigens kølvand, København: Gyldendal 2009. 
 Krigens ansigt – Danske soldater efter mission på Balkan, i Irak og Afghanistan Gyldendal, planlagt at udkomme oktober 2010.
 Sænket af tyskerne – Danske krigssejlere 1939-45 Gyldendal, planlagt til at udkomme oktober 2011.
 Krigens skæbner. Danskere på begge sider af fronten Gyldendal, planlagt til at udkomme oktober 2012.
 Kina Kalder - en familiesaga, Historia Forlag 2014. 

 Vindepinden - en hinge-slægt, Historia Forlag 2018

Noter 

Læger fra Danmark
Ansatte ved Syddansk Universitet
Danskere i 1900-tallet
Danskere i 2000-tallet
Danmark under 2. verdenskrig
Faglitterære forfattere fra Danmark
Personer fra Odense
Dansksprogede forfattere fra Danmark
Alumni fra Københavns Universitet
Personer i Kraks Blå Bog
Candidfoto

Candidfoto er fotografering, der primært fokuserer på spontanitet frem for teknik, kameraets muligheder i situationen snarere end at fokusere på en iscenesat situation eller på at forberede en langvarig kameraopsætning.

Se også 
Lomografi

Fotografi
Jafar Panahi

Jafar Panahi (Parsis: جعفر پناهی) (født 11. juli 1960 i Mianeh i Iran) er en iransk filmskaber. Han har vundet adskillige internationale priser, herunder Gyldne Løve på Venedig Film Festival for filmen Dayereh 2000og Sølvbjørnen på Berlin Filmfestival for filmen Offside 2006.

I juli 2009 blev Panahi anholdt under urolighederne efter Irans valg i 2009. Han blev han senere løsladt, men hans pas blev konfiskeret, og han blev forbudt at forlade landet. I februar 2010 nægtede han at rejse til den 60. Berlin Filmfestival for at deltage i en paneldiskussion om iransk film.

1. marts 2010 Panahi blev arresteret igen. Han sidder stadig den 5. maj 2010 i fængsel. En række internationale filmskabere, film kritikere og andre honoratiores har fordømt anholdelsen, og opfordrer til hans løsladelse.

Filmografi 
 The Wounded Heads (Yarali Bashlar, 1988)
 Kish (1991)
 The Friend (Doust, 1992)
 The Last Exam (Akharin Emtehan, 1992)
 The White Balloon (Badkonake Sefid, 1995)
 Ardekoul (1997)
 The Mirror (Ayneh, 1997)
 The Circle (Dayereh, 2000)
 Crimson Gold (Talaye Sorkh, 2003)
 Offside'' (2006)

Eksterne henvisninger 

 

Filminstruktører fra Iran
Nigella

Nigella er en slægt med under 10 arter, som er udbredt i Nordafrika, Mellemøsten og Sydeuropa. Det er enårige, urteagtige planter. Stænglerne er hårløse og runde i tværsnit. Bladene er 2- til 3-dobbelt finnede med trådagtige bladafsnit. Blomsterne er regelmæssige og 5-tallige med hvide til blålige bægerblade og bægerformede, omdannede kronblade. Frugterne er oppustede bælge.

 Agernigella (Nigella arvensis)
 Jomfru i det grønne (Nigella damascena)
 Djævlen i busken (Nigella hispanica)
 Sortkommen (Nigella sativa)

 Nigella integrifolia
 Nigella oxypetala
 Nigella segetalis
Stephan Lichtsteiner

Stephan Lichtsteiner (født 16. januar 1984 i Adligenswil) er en schweizisk fodboldspiller, der spiller som højre back hos den Engelske klub Arsenal FC, som han har spillet for siden 2018. Tidligere har han optrådt for franske Lille OSC og for S.S. Lazio.

Lichtsteiner blev i 2003 schweizisk mester med Grasshopper. I 2009 vandt han med Lazio den italienske pokalturnering Coppa Italia.

Den 5. maj 2018 skiftede Lichtsteiner til Arsenal på en fri transfer.

Landshold 
Lichtsteiner står (pr. 5. oktober 2013) noteret for 99 kampe og 8 scoringer for Schweiz' landshold, som han debuterede for den 11. november 2006 i en venskabskamp mod Brasilien. Han var en del af landets trup til både EM i 2008 på hjemmebane, VM i 2010 i Sydafrika, VM i 2014 i Brasilien, EM 2016 i Frankrig og VM 2018 i Rusland.

Personlige liv 
Lichtsteiner er gift med Manuela som er økonom og fitness instruktør, og de har en datter, Kim, som blev født 30. januar 2011 i Schweiz.

Lichtsteiner har fået kælenavnet "Forrest Gump".

Titler 
Schweizisk Liga
 2003 med Grasshopper

Coppa Italia
 2009 med Lazio
Serie A
 Alle sæsoner fra 2011-2016, har Lichtsteiner vundet Serie A med Juventus

Eksterne henvisninger 

 SS Lazio spillerinfo

Noter 

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra Lille OSC
Fodboldspillere fra SS Lazio
Fodboldspillere fra Juventus F.C.
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Mario Eggimann

Mario Eggimann (født 24. januar 1981 i Brugg, Schweiz) er en schweizisk fodboldspiller, der spiller som forsvarsspiller. Han har gennem karrieren spillet for blandt andet den schweiziske klub FC Aarau, samt for de tyske klubber, Karlsruhe, Union Berlin og Hannover 96.

Landshold 
Eggimann står (pr. april 2018) noteret for ti kampe for Schweiz' landshold, som han debuterede for den 7. september 2007 i en venskabskamp mod Chile. Han var en del af landets trup til VM i 2010 i Sydafrika.

Eksterne henvisninger 

Fodboldspillere fra Schweiz
Deltagere ved verdensmesterskabet i fodbold 2010
Fodboldspillere fra FC Aarau
Fodboldspillere fra Karlsruher SC
Fodboldspillere fra Hannover 96
Fodboldspillere fra 1. FC Union Berlin
Gökhan Inler

Gökhan Inler (født d. 27. juni 1984) er en schweizisk professionel fodboldspiller, som spiller for den tyrkiske Süper Lig-klub Adana Demirspor.

Klubkarriere

Tidlige karriere 
Inler startede sin karriere hos Basel. Han skiftede i 2005 til Aarau og til Zürich i 2006. Inler vandt to schweiziske mesterskab med Zürich.

Udinese 
Inler skiftede i juli 2007 til Udinese. Inler var over de næste år en fast del af Udineses mandskab.

Napoli 
Inler skiftede i juil 2011 til Napoli.

Inler var del af Napoli holdene som vandt Coppa Italia i 2012 og 2014 i sin tid i Napoli.

Leicester City 
Inler skiftede i august 2015 til Leicester City. Han fik dog ikke meget spilletid i England, men var stadig del af holdet da Leicester imod alle odds vandt Premier League i 2016.

Beşiktaş 
Inler skiftede i august 2016 til Beşiktaş. Inler var med da de vandt den tyrkiske liga i 2016-17.

İstanbul Başakşehir 
Inler skiftede til İstanbul Başakşehir i juli 2017. Inler var med da de vandt den tyrkiske liga i 2019-20.

Adana Demirspor 
Inler skiftede til Adana Demirspor i september 2020. Inler var med da holdet vandt 1. Lig, den næstebedste tyrkiske række.

Landshold 
Inler er født i Schweiz af Tyrkiske forældre, og kunne derfor repræsentere begge lande.

Ungdomslandshold 
Inler har repræsenteret både Schweiz og Tyrkiet på U/21-niveau.

Seniorlandshold 
Inler endte dog med at vælge Schweiz' landshold, som han debuterede for den 2. september 2006 i en venskabskamp mod Venezuela. 

Han var en del af landets trup til både EM i 2008 på hjemmebane, samt til VM 2010 i Sydafrika og VM 2014 i Brasilien.

Titler

Zürich 

 Schweiziske Super League: 2005-06, 2006-07.

Napoli 

 Coppa Italia: 2011-12, 2013-14.
 Supercoppa italiana: 2014

Leicester City 

 Premier League: 2015-16.

Beşiktaş 

 Süper Lig: 2016-2017.

İstanbul Başakşehir 

 Süper Lig: 2019-2020.

Adana Demirspor 

 1. Lig: 2020-21.

Kilder

Eksterne henvisninger 

Fodboldspillere fra Schweiz
Fodboldspillere fra FC Basel
Fodboldspillere fra FC Zürich
Fodboldspillere fra Udinese Calcio
Fodboldspillere fra FC Aarau
Fodboldspillere fra S.S.C. Napoli
Fodboldspillere fra Leicester City F.C.
Fodboldspillere fra Beşiktaş JK
Fodboldspillere fra İstanbul Başakşehir F.K.
Fodboldspillere fra Adana Demirspor
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Valon Behrami

Valon Behrami (født 19. april 1985 i Kosovska Mitrovica, Jugoslavien) er en jugoslavisk født schweizisk fodboldspiller, der spiller som midtbanespiller hos Udinese. Han har tidligere spillet for blandt andet schweiziske klub FC Lugano, for italienske Genoa, Fiorentina, Verona, Lazio og Napoli, samt for West Ham i England.

Tidligere liv 
Da Behrami var fem år gammel, mistede begge hans forældre deres job. Hans mor Halime som sekretær og hans far Ragip som leder af et plast firma. Det resulterede i at Behrami, hans forældre og hans storesøster, Valentina, flyttede til Stabio, en landsby i den italiensktalende del af Schweiz. Behrami's mor beskrev Behrami således: "Som barn, var at løbe Behramis yndlings ting at lave - han blive aldrig træt. Selv også nu, han kan næsten ikke sidde stille i et sekund. Han skal altid have en bold."

Karriere

Tidlig karriere 
Behrami begyndte at spille fodbold hos de schweiziske klubber FC Stabio, FC Chiasso og FC Lugano. Efter en række imponerende optrædender med Lugano blev han købt af Genoa i Italien i 2003-04 sæsonen, og spillede for holdet som dengang spillede i Serie B.

Landshold 
Behrami står (pr. april 2018) noteret for 73 kampe og to scoringer for Schweiz' landshold, som han debuterede for i 2005. Han var en del af landets trup til både VM i 2006 i Tyskland, EM i 2008 på hjemmebane, VM i 2010 i Sydafrika, VM i 2014 i Brasilien, EM i 2016 i Frankrig og VM i 2018 i Rusland.

Eksterne henvisninger 

Fodboldspillere fra Schweiz
Fodboldspillere fra Udinese Calcio
Fodboldspillere fra Watford F.C.
Fodboldspillere fra Hellas Verona FC
Fodboldspillere fra SS Lazio
Fodboldspillere fra West Ham United F.C.
Fodboldspillere fra ACF Fiorentina
Fodboldspillere fra FC Lugano
Fodboldspillere fra Hamburger SV
Fodboldspillere fra S.S.C. Napoli
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Shu-bi-dua 1-9

Shu-bi-dua 1-9 er navnet på et bokssæt udsendt af Shu-bi-dua i 2010. Boksen indeholder gruppens første ni album i remastered udgaver med bonusnumre, som i et vist omfang ikke tidligere har været udgivet.

Bokssættet solgte ved udgivelsen så godt, at det nåede andenpladsen på den danske albumhitliste lige efter Kim Larsens album Mine damer og herrer.

Indhold 

 Shu-bi-dua, 1974
 Shu-bi-dua 2, 1975
 Shu-bi-dua 3, 1976
 Shu-bi-dua 4, 1977
 78'eren, 1978
 Shu-bi-dua 6, 1979
 Shu-bi-dua 7, 1980
 Shu-bi-dua 8, 1982
 Shu-bi-dua 9, 1982

Referencer

Eksterne henvisninger 
 

Album fra 2010
Shu-bi-dua-opsamlingsalbum
Pirmin Schwegler

Pirmin Schwegler (født 9. marts 1987 i Ettiswil, Schweiz) er en schweizisk fodboldspiller, der spiller som midtbanespiller hos den tyske Bundesliga-klub Hannover 96. Tidligere har han optrådt for de schweiziske klubber FC Luzern og BSC Young Boys, samt for tyske Bayer Leverkusen, Hoffenheim og Eintracht Frankfurt.

Landshold 
Schwegler står (pr. april 2018) noteret for 14 kampe for Schweiz' landshold, som han debuterede for i 2009. Han var en del af landets trup til VM i 2010 i Sydafrika.

Eksterne henvisninger 

Fodboldspillere fra Schweiz
Deltagere ved verdensmesterskabet i fodbold 2010
Fodboldspillere fra FC Luzern
Fodboldspillere fra BSC Young Boys
Fodboldspillere fra Bayer 04 Leverkusen
Fodboldspillere fra Eintracht Frankfurt
Fodboldspillere fra TSG 1899 Hoffenheim
Adrian de Moxica

Adrian de Moxica (1453–1499) var en spansk adelsmand og opdagelsesrejsende. I 1498 var Moxica med på Christopher Columbus' tredje rejse til Amerika. Her deltog han i 1499 i et oprør mod Columbus anført af en af Columbus' tidligere nære venner ved navn Francisco Roldan. Oprøret lykkedes, men inden da var Moxica blevet arresteret og hængt af Columbus' soldater.

Fremstilling på film 
I Ridley Scotts film 1492: Erobring af Paradis fra 1992 spilles Adrian de Moxica af Michael Wincott. Moxica har i filmen fået en fremtrædende rolle som Columbus' ondskabsfulde modstykke, der finder på at hugge hænderne af indianerne, når de ikke kunne betale deres skatter (i virkeligheden var det Columbus selv, der indførte denne praksis), ligesom Moxica i filmen har overtaget Francisco Roldans rolle som anfører for de spanske adelsmænds oprør mod Columbus' herredømme over de vestindiske øer.

Kilder 
 Irving, Washington. The Life and Voyages of Christopher Columbus (Vol. II), Cosimo Classics, 2007 (1. udg. 1828) ()

Ekstern henvisning 
 Adrian de Moxica i 1492: Erobring af Paradis 

Opdagelsesrejsende fra Spanien
Eren Derdiyok

Eren Derdiyok (født 12. juni 1988 i Basel, Schweiz) er en schweizisk fodboldspiller der spiller som angriber hos den tyrkiske Süperlig-klub Galatasaray. Han han spillet for Galatasaray siden 2016. Tidligere har han optrådt for de schweiziske klubber BSC Old Boys og FC Basel, samt de tyske klubber Bayer 04 Leverkusen og Hoffenheim og den tyrkiske klub Kasimpasa.

Tidligere liv 
Derdiyok blev født i Basel, Schweiz.

Tidlig karriere 
I en tidlig alder spillede han for Basels lokale fodboldklub BSC Old Boys. Med sine 1,91 m højde er Derdiyok en kraftfuld angriber. Han startede sin karriere i BSC Old Boys begyndelsen af 2005-06 sæsonen, hvor han scorede 10 mål i 18 kampe.

Landshold 
Derdiyok står (pr. april 2018) noteret for 56 kampe og 11 scoringer for Schweiz' landshold, som han debuterede for den 6. februar 2008 i en venskabskamp mod England i London. Han var en del af landets trup til både EM i 2008 på hjemmebane, samt til VM i 2010 i Sydafrika.

Referencer

Eksterne henvisninger 

Fodboldspillere fra Schweiz
Fodboldspillere fra Bayer 04 Leverkusen
Fodboldspillere fra BSC Old Boys
Fodboldspillere fra FC Basel
Fodboldspillere fra TSG 1899 Hoffenheim
Fodboldspillere fra Galatasaray SK
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016
Personer fra Basel
Dänischenhagen

Dänischenhagen er en landsby og kommune i det nordlige Tyskland i Rendsborg-Egernførde kreds i delstaten Slesvig-Holsten. Byen ligger ca.10 km nord for Kiel på halvøen Jernved i det sydøstlige hjørne af Sydslesvig. I byen findes både en tysk og en dansk skole. Landsbyen var i den danske tid hovedby i Dänischenhagen Sogn i Jernved Godsdistrikt.

Kommunen samarbejder på administrativt plan med andre kommuner i Amt Dänischenhagen (Dänischenhagen kommunefællesskab).

Historie 
Byen blev i 1264 første gang nævnt som Slabbenhagen. 1632 blev byen købt af Christian 4., og bynavnet blev til Christianhagen. 1864 blev det endelig til Dänischenhagen. Byen er et eksempel på et sydslesvigsk bynavn uden tilsvarende dansk form.

Billeder

Noter

Eksterne henvisninger 
 Privat hjemmeside om Dänischenhagen 

Byer i Kreis Rendsborg-Egernførde
Byer i Slesvig-Holsten
Jernved adelige godsdistrikt
Paradise Hotel (Danmark, sæson 2)

Den anden sæson af tv-serien Paradise Hotel i Danmark blev sendt i 2006.

 Vært: Ibi Støving
 Vindere: Linda (175.000 kr.) og David (0 kr.)
 Finalister: Emil (37.500 kr.) og Mirja (37.500 kr.)
 Jury: Michael, Sofie, Maja, Bjørn, Camilla, Ricco og Zara
 Vindere af mindre beløb: Michael (1.000 kr.), Emil (37.500 kr.) og Mirja (37.500 kr.)
 Mr. Paradise: David
 Miss Paradise: Camilla
 Titelmelodi: Bryan Rice – Homeless Heart
 Antal afsnit: 48
 Antal deltagere: 28

Deltagere i Sæson 2

Referencer 

2
French Open 2010

French Open 2010 var en tennisturnering, der blev spillet udendørs på grusbaner. Det var den 109. udgave af French Open og den anden Grand Slam-turnering i 2010. Den blev spillet på Stade Roland Garros i Paris, Frankrig i perioden 23. maj – 6. juni 2010. Svetlana Kuznetsova var forsvarende mester i damesingle, mens Roger Federer var det i herresingle.

Mestrene i singlerækkerne blev dette år Francesca Schiavone fra Italien hos kvinderne og Rafael Nadal fra Spanien hos mændene.

Den eneste danske deltager i seniorrækkerne var Caroline Wozniacki, som deltog i damesingleturneringen, hvor hun var seedet som nr. 3, og hvor hun tabte i kvartfinalen til Francesca Schiavone. I damedouble deltog Wozniacki sammen med Daniela Hantuchová, men efter sejr i 1. runde måtte parret opgive at stille op i 2. runde på grund af at slovakken var småskadet.

Resultater

Herresingle

Damesingle

Herredouble

Damedouble

Mixed double

Seedninger

Kilder / eksterne henvisninger 

 French Open    

 
WTA Tour 2010
ATP Tour 2010
Loving You (album)

Loving You er en LP-plade med Elvis Presley, udsendt i juli 1957, samtidig med premiere på filmen Loving You. Albummet blev produceret af RCA med nummeret RCA LPM 1515.

Albummet rummer melodierne fra filmen sammen med en række 'bonussange', der var lagt på LP'en for at udfylde den, eftersom filmen kun rummede syv sange. Princippet med 'bonussange' til at udfylde ledig plads på soundtrackene fra Presleys film blev i øvrigt en flittigt anvendt metode op gennem 1960'erne. Alle LP'ens sange er indspillet hos Radio Recorders i Hollywood i perioden 12. januar – 24. februar 1957.

Personerne bag albummet 
 Steve Sholes, producer
 Elvis Presley, sang
 Scotty Moore, guitar
 Tiny Timbrell, guitar
 Dudley Brooks, klaver
 Hoyt Hawkins, klaver
 Gordon Stoker, klaver
 Bill Black, bas
 D.J. Fontana, trommer
 George Fields, mundharpe
 The Jordanaires, kor

Sangene 
Sangen "Loving You", der er titelmelodi til filmen, er indsunget af Elvis Presley den 24. februar 1957. Den blev samtidig udsendt som B-side på en single, hvor A-siden var "Teddy Bear", ligeledes hentet fra filmen. "Teddy Bear", som vel nok er den bedst kendte af sangene fra filmen, blev indspillet den 18. januar 1957.

LP'en, der kun (oprindeligt) blev udsendt som Mono, bestod af flg. 12 sange:

Side 1 
 "Mean Woman Blues" (Claude Demetrius)
 "Teddy Bear" (Kal Mann, Bernie Lowe)
 "Loving You" (Jerry Leiber, Mike Stoller)
 "Got A Lot O' Livin' To Do" (Aaron Schroeder, Ben Weisman)
 "Lonesome Cowboy" (Sid Tepper, Roy C. Bennett)
 "Hot Dog" (Jerry Leiber, Mike Stoller)

Side 2 
 "Party" (Jessie Mae Robinson)
 "Blueberry Hill" (Vincent Rose, Al Lewis, Larry Stock) ('bonussang')
 "True Love" (Cole Porter) ('bonussang')
 "Don't Leave Me Now" (Aaron Schroeder, Ben Weisman) ('bonussang')
 "Have I Told You Lately That I Love You?" (Johnny Russell, Scott Wiseman) ('bonussang')
 "I Need You So" (Ivory Joe Hunter) ('bonussang')

Elvis Presley-albums
Topdalsfjorden

Topdalsfjorden er en sidearm af Kristiansandsfjorden som strækker sig nord-syd fra Tovdalselvens udmunding til Gleodden/Marvika. Fra flodudløbet ved Kjevik og Hamresanden og videre indover bruges navnet Ålefjærfjorden. Fra Ålefjær til Gleodden er der 5 sømil.

Fjorden med sin flodmunding havde tidlig betydning for handel og skibsfart. I dokumenter fra 1600-tallet og tidligere er der nævnt ladepladser i Gjusvik (Justvik), Tveit (Grovika),  Lyngesund (Fuglevik) og Vige. Laksefiskeriet i Topdalselven var betydelig.

I 1897 blev Marvika orlogsstation og Gleodden bestykket med kanoner og minelægningsutstyr.

Den første bro over fjorden blev åbnet i 1956, Varoddbroen, som ved åbningen var Nord-Europas længste hængebro. Frem til broåbningen gik der færge fra Varodden til Torsvig på Søm, mens der var færgefri forbindelse mod øst via Ålefjær og over Birkeland til Lillesand. 

Varoddbroen blev suppleret med yderligere en bro i 1994 så man kunne føre E18 i fire vejbaner over fjorden.

I området mellem Hesteheia og Ringknuten i Topdalsfjorden var der  affaldsdeponering og -afbrænding i en årrække fra 1950-tallet til 1973. Deponiet består av 250.000 m³ masse. I dette område bygges for tiden (2006) et nyt havneanlæg for Kristiansand.

Kristiansand
Fjorde i Agder
Nærvær og fravær

Nærvær og fravær (eller "fra fravær til nærvær") er betegnelsen på en metode til at bearbejde sygefravær. Ideen er at fokusere på det, der kan give nærvær/trivsel på en arbejdsplads, og derved åbne for en proces, der kan skabe mindre fravær, altså mindre sygefravær. Metoden indebærer en forståelse af, at sygefravær er et anliggende (en udfordring) for alle på arbejdspladsen, og ikke blot noget der berører den enkelte medarbejder individuelt.

En tilsvarende tilgang til emnet sygefravær findes i metoden "langtidsfrisk", hvor man studerer, hvad der gør folk langtidsfriske.

Begge metoder søger at fremme de positive faktorer på arbejdspladsen frem for at modvirke de negative faktorer, og begge metoder arbejder med positive ord og begreber, som lettere kan blive godt modtaget, og som lettere baner vej for erkendelse og holdningsændring, end de "tilsvarende" ord for de negative modsætninger. Muligheder og ressourcer fremhæves i stedet for at (direkte) angribe problemer og begrænsninger.

Se også 
 Arbejdsglæde
 Motivation

Kilder og eksterne henvisninger 
 Nærvær og fravær , om nærværsfaktorer og fraværsfaktorer, på arbejdsmiljoweb.dk, dvs. Arbejdsmiljøweb, som er en websted om arbejdsmiljø for alle i den offentlige sektor og finanssektoren.
Nærvær frem for fravær , temaside fra CABI, dvs. Center for Aktiv BeskæftigelsesIndsats, som er en selvejende institution under Beskæftigelsesministeriet.
 Mere nærvær – mindre fravær, en kampagne på Sund-virksomhed.dk, rettet mod ledere, og iværksat af Beskæftigelsesministeriet og Lederne (Ledernes Hovedorganisation).
 Fravær og nærvær, et 2-årigt projekt i Københavns Kommune.

Arbejdsmarkedet
Sundhed